
DR.30.6.2008 37 

 

 
hendak menyatakan tidak kepuasan hati saya sesudah 50 tahun akan pencapaian dan 
kepentingan orang Melayu termasuk kaum peribumi di Sabah dan Sarawak.  [Tepuk] Setiap 
hari saya boleh tunjuk perasaan.   

 Terfikir juga ada waktu hendak melancarkan mogok lapar apabila mengenangkan 
bangsa Melayu, umat saya dan kaum bumiputera yang sesudah 50 tahun merdeka masih 
lagi kais pagi makan pagi, kais petang makan petang.  Apatah lagi dalam suasana kita 
menghadapi kenaikan kos harga barang akibat daripada kenaikan harga petrol. 

 Timbalan Yang di-Pertua [Datuk Dr. Haji Wan Junaidi Tuanku Jaafar]:  Yang 
Berhormat Batu Pahat, Yang Berhormat. 

 Dr. Haji Mohd. Puad Zarkashi [Batu Pahat]: Terima kasih, Yang Berhormat Pasir 
Mas.  Saya hendak penjelasan daripada Yang Berhormat Pasir berkenaan Bar Council ini 
yang mengadakan forum sedemikian sebab mereka ini adalah peguam-peguam.  Mungkin 
dengan cara itu iaitu apabila mengadakan forum yang cuba untuk mempertikaikan 
Perlembagaan di mana mereka berhujah bahawa social contract ini tidak disebut dalam 
Perlembagaan, sedangkan mereka lupa bahawa dengan social contract itulah lahirnya 
Perlembagaan kerana adanya perbincangan dan juga persetujuan terutamanya dalam soal 
kewarganegaraan.   

 Namun dengan menggunakan hujah perkataan social contract tidak ada dalam 
Perlembagaan, maka mereka cuba memulakan satu usaha yang secara halus 
mempertikaikan Perlembagaan dan akan menjadi satu budaya supaya apa sahaja perkara 
yang ada dalam Perlembagaan yang berkaitan dengan hak istimewa orang Melayu dan 
sebagainya, dipersoalkan.  Tidakkah ini dianggap sebagai satu tindakan yang bertujuan 
memulakan satu konspirasi untuk mempertikaikan Perlembagaan yang sedia ada oleh Bar 
Council? Apa pandangan Yang Berhormat sebenarnya? 

 Dato’ Ibrahim Ali [Pasir Mas]:  Memang itulah yang saya hujahkan tadi.  
Persoalan yang dibangkitkan ialah untuk menentukan wujud atau tidak social contract.  Ini 
bermula dengan satu kenyataan yang dibuat oleh Profesor Ungku Aziz yang mengatakan 
tidak wujud social contract.  Sama ada benar ataupun tidak Profesor Ungku Aziz membuat 
kenyataan tersebut, saya tidak tahu.  Kalaulah benar Profesor Ungku Aziz membuat 
kenyataan tersebut dan kenyataan beliau dicapitalized - dipergunakan oleh pihak yang anti 
orang-orang Melayu, anti dengan kemajuan Malaysia dan anti dengan semangat dan 
perpaduan yang ditunjukkan oleh kaum-kaum di Malaysia sekarang ini, mungkin saya boleh 
menyatakan bahawa... 

 Dato’ Seri Azmi bin Khalid [Padang Besar]: Terima kasih, Yang Berhormat. 
Oleh kerana isu social contract dibangkitkan, kemungkinan Yang Berhormat bersetuju untuk 
meletakkan apa yang saya sebutkan ini sebagai sebahagian daripada ucapan Yang 
Berhormat Pasir Mas. 

 Isu social contract berasalnya daripada apa yang disebutkan “jus soli”.  Ini 
bermakna pada 31 Ogos 1957 kesemua warga yang ada dalam negara ini, pada masa itu 
Malaya, boleh mendaftarkan diri sebagai warganegara Malaysia.  Sebelum 31 Ogos, 
warganegara Malaya pada masa itu, seramai lebih daripada 80% adalah orang Melayu dan 
peribumi, tetapi setelah selepas 31 Ogos pendaftarannya berlaku begitu berleluasa. 
Selepas 31 Ogos didapati warga Melayu dalam negara kita tidak sampai 50%. Itulah 
pemberian yang diberikan oleh orang Melayu sebagai satu daripada cara untuk 
membolehkan sokongan golongan suku kaum lain menyokong segala apa dasar yang 
diputuskan untuk dimaktubkan dalam Perlembagaan.  Terima kasih. 

 Dato’ Ibrahim Ali [Pasir Mas]:  Terima kasih.  Memang tepat sekali apa yang 
dibangkitkan oleh Yang Berhormat Padang Besar.  Saya amat bersetuju.  Social contract ini 
boleh diterjemahkan dalam  pelbagai perspektif seperti yang dibangkitkan oleh Yang 
Berhormat Batu Pahat dan sekarang oleh Yang Berhormat Padang Besar.   

 Kalau kita merujuk kepada Artikel Fasal 152 - 153 yang dipersetujui di mana 
apabila kita membentuk negara Malaysia; Islam sebagai agama rasmi, bahasa Melayu 
sebagai bahasa kebangsaan, kedaulatan raja-raja Melayu, hak istimewa Melayu dan hak 
kerakyatan itu juga di antara perkara yang dicapai sebelum kita mencapai kemerdekaan.  



hendak menyatakan tidak kepuasan hati saya sesudah 50 tahun akan pencapaian dan kepentingan orang Melayu termasuk kaum peribumi di Sabah dan Sarawak. [Tepuk] Setiap hari saya boleh tunjuk perasaan. Terfikir juga ada waktu hendak melancarkan mogok lapar apabila mengenangkan bangsa Melayu, umat saya dan kaum bumiputera yang sesudah 50 tahun merdeka masih lagi kais pagi makan pagi, kais petang makan petang. Apatah lagi dalam suasana kita menghadapi kenaikan kos harga barang akibat daripada kenaikan harga petrol. Timbalan Yang di-Pertua [Datuk Dr. Haji Wan Junaidi Tuanku Jaafar]: Yang Berhormat Batu Pahat, Yang Berhormat. Dr. Haji Mohd. Puad Zarkashi [Batu Pahat]: Terima kasih, Yang Berhormat Pasir Mas. Saya hendak penjelasan daripada Yang Berhormat Pasir berkenaan Bar Council ini yang mengadakan forum sedemikian sebab mereka ini adalah peguam-peguam. Mungkin dengan cara itu iaitu apabila mengadakan forum yang cuba untuk mempertikaikan Perlembagaan di mana mereka berhujah bahawa social contract ini tidak disebut dalam Perlembagaan, sedangkan mereka lupa bahawa dengan social contract itulah lahirnya Perlembagaan kerana adanya perbincangan dan juga persetujuan terutamanya dalam soal kewarganegaraan. Namun dengan menggunakan hujah perkataan social contract tidak ada dalam Perlembagaan, maka mereka cuba memulakan satu usaha yang secara halus mempertikaikan Perlembagaan dan akan menjadi satu budaya supaya apa sahaja perkara yang ada dalam Perlembagaan yang berkaitan dengan hak istimewa orang Melayu dan sebagainya, dipersoalkan. Tidakkah ini dianggap sebagai satu tindakan yang bertujuan memulakan satu konspirasi untuk mempertikaikan Perlembagaan yang sedia ada oleh Bar Council? Apa pandangan Yang Berhormat sebenarnya?. Dato' Ibrahim Ali [Pasir Mas]: Memang itulah yang saya hujahkan tadi. Persoalan yang dibangkitkan ialah untuk menentukan wujud atau tidak social contract. Ini bermula dengan satu kenyataan yang dibuat oleh Profesor Ungku Aziz yang mengatakan tidak wujud social contract. Sama ada benar ataupun tidak Profesor Ungku Aziz membuat kenyataan tersebut, saya tidak tahu. Kalaulah benar Profesor Ungku Aziz membuat kenyataan tersebut dan kenyataan beliau dicapitalized- dipergunakan oleh pihak yang anti orang-orang Melayu, anti dengan kemajuan Malaysia dan anti dengan semangat dan perpaduan yang ditunjukkan oleh kaum-kaum di Malaysia sekarang ini, mungkin saya boleh menyatakan bahawa... Dato' Seri Azmi bin Khalid [Padang Besar]: Terima kasih, Yang Berhormat. Oleh kerana isu social contract dibangkitkan, kemungkinan Yang Berhormat bersetuju untuk meletakkan apa yang saya sebutkan ini sebagai sebahagian daripada ucapan Yang Berhormat Pasir Mas. Isu social contract berasalnya daripada apa yang disebutkan "jus soli". Ini bermakna pada 31 Ogos 1957 kesemua warga yang ada dalam negara ini, pada masa itu Malaya, boleh mendaftarkan diri sebagai warganegara Malaysia. Sebelum 31 Ogos, warganegara Malaya pada masa itu, seramai lebih daripada 80% adalah orang Melayu dan peribumi, tetapi setelah selepas 31 Ogos pendaftarannya berlaku begitu berleluasa. Selepas 31 Ogos didapati warga Melayu dalam negara kita tidak sampai 50%. Itulah pemberian yang diberikan oleh orang Melayu sebagai satu daripada cara untuk membolehkan sokongan golongan suku kaum lain menyokong segala apa dasar yang diputuskan untuk dimaktubkan dalam Perlembagaan. Terima kasih. Dato' Ibrahim Ali [Pasir Mas]: Terima kasih. Memang tepat sekali apa yang dibangkitkan oleh Yang Berhormat Padang Besar. Saya amat bersetuju. Social contract ini boleh diterjemahkan dalam pelbagai perspektif seperti yang dibangkitkan oleh Yang Berhormat Batu Pahat dan sekarang oleh Yang Berhormat Padang Besar. Kalau kita merujuk kepada Artikel Fasal 152- 153 yang dipersetujui di mana apabila kita membentuk negara Malaysia; Islam sebagai agama rasmi, bahasa Melayu sebagai bahasa kebangsaan, kedaulatan raja-raja Melayu, hak istimewa Melayu dan hak kerakyatan itu juga di antara perkara yang dicapai sebelum kita mencapai kemerdekaan.